Беларускую літаратуру часта называюць сялянскай. Гэта зразумела, бо падзеі большасці твораў адбываюцца ў вёсцы, большая частка пісьменнікаў — выхадцы з вёсак. Гніламёдаў, вядомы беларускі крытык і літаратуразнаўца, лаўрэат Літаратурнай прэміі імя Уладзіміра Калесніка і прэміі Акадэміі навук, доктар філалагічных навук, акадэмік, таксама нарадзіўся ў вёсцы, і яго кнігі — таксама пра сялян. Але згаданыя вышэй работы, на мой погляд, значна адрозніваюцца ад іншых “сялянскіх” кніг.